תקנות הסכמים לנשיאת עוברים (אישור הסכם ומעמד היילוד) (הודעות, בקשות וצווים)

{{ח:התחלה}}
{{ח:כותרת|תקנות הסכמים לנשיאת עוברים (אישור הסכם ומעמד היילוד) (הודעות, בקשות וצווים), התשנ״ח–1998}}

{{ח:פתיח-התחלה}}
{{ח:תיבה|ק״ת תשנ״ח, 1036|תקנות הסכמים לנשיאת עוברים (אישור הסכם ומעמד היילוד) (הודעות, בקשות וצווים)|https://olaw.org.il/takanot/takanot-5912.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הסכמים לנשיאת עוברים (אישור הסכם ומעמד היילוד)#סעיף 9|סעיפים 9(א)}} {{ח:חיצוני|חוק הסכמים לנשיאת עוברים (אישור הסכם ומעמד היילוד)#סעיף 20|ו־20(ב)}} {{ח:חיצוני|חוק הסכמים לנשיאת עוברים (אישור הסכם ומעמד היילוד)|לחוק הסכמים לנשיאת עוברים (אישור הסכם ומעמד היילוד), התשנ״ו–1996}} (להלן – החוק), ולאחר התייעצות עם שר המשפטים, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”אם נושאת“, ”בית משפט“, ”הורים מיועדים“, ”הסכם לנשיאת עוברים“, ”פקיד סעד“ ו”פקיד סעד ראשי“ – כהגדרתם {{ח:חיצוני|חוק הסכמים לנשיאת עוברים (אישור הסכם ומעמד היילוד)#סעיף 1|בחוק}};
{{ח:ת|סוג=הגדרה}} ”ועדת אישורים“ – כמשמעותה {{ח:חיצוני|חוק הסכמים לנשיאת עוברים (אישור הסכם ומעמד היילוד)#סעיף 3|בסעיף 3 לחוק}}.

{{ח:סעיף|2|הודעת הורים מיועדים}}
{{ח:תת|(א)}} הודעת הורים מיועדים לפקיד סעד ראשי תוגש לפי {{ח:פנימי|תוספת טופס 1|טופס 1 שבתוספת}}.
{{ח:תת|(ב)}} להודעה כאמור יצורף כתב ויתור על סודיות כל המסמכים והמידע שבידי ועדת האישורים לרבות החלטות הועדה.

{{ח:סעיף|3|הודעת אם נושאת}}
{{ח:תת|(א)}} הודעת אם נושאת לפקיד סעד ראשי תוגש לפי {{ח:פנימי|תוספת טופס 2|טופס 2 שבתוספת}}.
{{ח:תת|(ב)}} להודעה כאמור יצורפו אישור רפואי על מהלך ההריון הכולל תאריך לידה משוער וכתב ויתור על סודיות המסמכים והמידע שבידי ועדת האישורים והמידע הרפואי מבית החולים.

{{ח:סעיף|4|פגישות עם פקיד הסעד}}
{{ח:ת}} פקיד סעד שקבע פקיד סעד ראשי יערוך פגישת היכרות עם כל הצדדים להסכם לפני תאריך הלידה המשוער.

{{ח:סעיף|5|הודעה על לידת הילד}}
{{ח:ת}} ההורים המיועדים והאם הנושאת יודיעו לפקיד סעד ראשי על לידת הילד בטלפון ובכתב, באמצעות פקסימילה, מיד עם הלידה ולא יאוחר מעשרים וארבע שעות לאחר מכן.

{{ח:סעיף|6|מינוי אפוטרופוס לילד}}
{{ח:תת|(א)}} פקיד סעד ראשי ימנה, עם קבלת ההודעות לפי {{ח:פנימי|סעיף 2|תקנות 2(א)}} {{ח:פנימי|סעיף 3|ו־3(א)}} פקיד שיהיה אפוטרופוס לילד (להלן – האפוטרופוס). המינוי ייעשה לפי {{ח:פנימי|תוספת טופס 3|טופס 3 שבתוספת}}.
{{ח:תת|(ב)}} המינוי ייכנס לתוקף מיד עם לידתו של הילד.
{{ח:תת|(ג)}} פקיד הסעד הראשי רשאי לחזור ולמנות אפוטרופוס במקום האפוטרופוס שמונה לכתחילה.

{{ח:סעיף|7|קבלת מידע מבית החולים}}
{{ח:תת|(א)}} האפוטרופוס יפנה לבית החולים, סמוך להודעה על הלידה, לקבלת מידע על מהלך הלידה, לרבות מצב בריאותו של הילד, מצב בריאותה של האם הנושאת לאחר הלידה, וכן על התאריך המשוער של שחרור הילד והאם הנושאת מבית החולים.
{{ח:תת|(ב)}} בית החולים ימסור את המידע כאמור בתקנת משנה (א), ככל האפשר סמוך ללידה ולא יאוחר מ־24 שעות לפני מועד שחרור הילד או האם הנושאת, לפי המוקדם.

{{ח:סעיף|8|מסירת הילד}}
{{ח:תת|(א)}} מסירת הילד לפי {{ח:חיצוני|חוק הסכמים לנשיאת עוברים (אישור הסכם ומעמד היילוד)#סעיף 10|סעיף 10(ג) לחוק}} תיעשה בבית החולים בסמוך לאחר הלידה ולפני שחרור האם הנושאת מבית החולים, בנוכחות האפוטרופוס.
{{ח:תת|(ב)}} ההורים המיועדים יאשרו לפקיד סעד ראשי בכתב, בפני האפוטרופוס, לפי {{ח:פנימי|תוספת טופס 4|טופס 4 שבתוספת}}, כי הילד נמסר להם, כי האפוטרופוס יידע אותם בדבר החובה {{ח:חיצוני|חוק הסכמים לנשיאת עוברים (אישור הסכם ומעמד היילוד)|שבחוק}} להגיש בקשה לבית המשפט למתן צו הורות בתוך שבעה ימים מיום לידת הילד, וכי הודיע להם שהוא האפוטרופוס שהתמנה לילד עד למתן צו הורות.

{{ח:סעיף|9|בקשה למתן הוראות}}
{{ח:תת|(א)}} נוצרו נסיבות שלדעת האפוטרופוס אינן מאפשרות את מסירת הילד להורים המיועדים, יפנה, באישור פקיד סעד ראשי, לבית המשפט בבקשה למתן הוראות, בהקדם האפשרי ולא יאוחר משבעה ימים מיום הלידה.
{{ח:תת|(ב)}} עד למתן החלטה אחרת של בית המשפט יהיה האפוטרופוס רשאי לקבוע את מקום הימצאו של הילד.
{{ח:תת|(ג)}} ההורים המיועדים יהיו משיבים לבקשה; לבקשת האפוטרופוס רשאי בית המשפט להזמין גם את האם הנושאת לדיון.

{{ח:סעיף|10|בית המשפט המוסמך}}
{{ח:ת}} כל בקשה לפי {{ח:חיצוני|חוק הסכמים לנשיאת עוברים (אישור הסכם ומעמד היילוד)|חוק זה {{ח:הערה|[צ״ל: החוק]}}}} תוגש בבית המשפט שבאזור שיפוטו מתגוררים ההורים המיועדים.

{{ח:סעיף|11|בקשה למתן צו הורות}}
{{ח:תת|(א)}} בקשת הורים מיועדים למתן צו הורות תוגש לבית משפט בשני עותקים לפי {{ח:פנימי|תוספת טופס 5|טופס 5 שבתוספת}} כשהיא חתומה בידי המבקשים ומאומתת בתצהיר; עותק ממנה יומצא בידי ההורים המיועדים, ביום הגשתה, לפקיד הסעד הראשי.
{{ח:תת|(ב)}} פקיד סעד ראשי יהיה המשיב בבקשה.
{{ח:תת|(ג)}} בית המשפט ימציא עותק של הבקשה לבא־כוח היועץ המשפטי לממשלה.

{{ח:סעיף|12|בקשה בידי האפוטרופוס}}
{{ח:תת|(א)}} לא הגישו ההורים המיועדים לבית המשפט בקשה למתן צו הורות בתוך המועד שנקבע, תוגש בקשה כאמור בצירוף תסקיר, בידי האפוטרופוס, באמצעות בא־כוח היועץ המשפטי לממשלה, בהקדם האפשרי ולא יאוחר מ־21 ימים מיום לידת הילד.
{{ח:תת|(ב)}} ההורים המיועדים יהיו משיבים בבקשה.

{{ח:סעיף|13|בקשת אם נושאת}}
{{ח:תת|(א)}} בקשת אם נושאת לחזור בה מהסכם לנשיאת עוברים ולהחזיק בילד תוגש לבית משפט בשני עותקים.
{{ח:תת|(ב)}} המשיבים בבקשה יהיו ההורים המיועדים ופקיד סעד ראשי; עותקי הבקשה יומצאו בידי האם הנושאת, ביום הגשתה, להורים המיועדים ולפקיד סעד ראשי.
{{ח:תת|(ג)}} בית המשפט ימציא עותק של הבקשה לבא־כוח היועץ המשפטי לממשלה.

{{ח:סעיף|14|תסקיר פקיד סעד}}
{{ח:ת}} הומצאה לפקיד סעד ראשי בקשה לפי {{ח:חיצוני|חוק הסכמים לנשיאת עוברים (אישור הסכם ומעמד היילוד)#סעיף 11|סעיפים 11(א)}} {{ח:חיצוני|חוק הסכמים לנשיאת עוברים (אישור הסכם ומעמד היילוד)#סעיף 13|ו־13(א) לחוק}}, יורה לאפוטרופוס לערוך תסקיר, אשר יימסר לבית המשפט בתוך שבעה ימים מיום שעותק הבקשה נמסר לפקיד סעד ראשי לפי {{ח:פנימי|סעיף 11|תקנה 11(א)}} {{ח:פנימי|סעיף 13|או 13(ב)}}.

{{ח:סעיף|15|סדרי דין}}
{{ח:ת}} בכל ענין שבסדרי דין שאין לגביו הוראה בתקנות אלה, רשאי בית המשפט לנהוג לפי שיקול דעתו על פי הוראות {{ח:חיצוני|תקנות סדר הדין האזרחי החדשות|תקנות סדר הדין האזרחי, התשמ״ד–1984}}.

{{ח:קטע2|תוספת|תוספת}}

{{ח:סעיף*|עוגן=תוספת טופס 1}}
{{ח:ת}} '''טופס 1:''' הודעה לפקיד סעד מטעם הורים מיועדים {{ח:הערה|({{ח:פנימי|סעיף 2|תקנה 2(א)}})}}

{{ח:סעיף*|עוגן=תוספת טופס 2}}
{{ח:ת}} '''טופס 2:''' הודעה לפקיד סעד מטעם אם נושאת {{ח:הערה|({{ח:פנימי|סעיף 3|תקנה 3(א)}})}}

{{ח:סעיף*|עוגן=תוספת טופס 3}}
{{ח:ת}} '''טופס 3:''' מינוי פקיד סעד כאפוטרופוס לילד {{ח:הערה|({{ח:פנימי|סעיף 6|תקנה 6(א)}})}}

{{ח:סעיף*|עוגן=תוספת טופס 4}}
{{ח:ת}} '''טופס 4:''' אישור על מסירת הילד/ה {{ח:הערה|({{ח:פנימי|סעיף 8|תקנה 8(ב)}})}}

{{ח:סעיף*|עוגן=תוספת טופס 5}}
{{ח:ת}} '''טופס 5:''' בקשה למתן צו הורות {{ח:הערה|({{ח:פנימי|סעיף 11|תקנה 11(א)}})}}

{{ח:חתימות|ו׳ בתמוז התשנ״ח (30 ביוני 1998)}}
* '''אליהו ישי'''
שר העבודה והרווחה
{{ח:סוגר}}
{{ח:סוף}}
[[קטגוריה:בוט חוקים]]